kalixlouiis/myanmar-wikipedia-corpus huggingface dataset:
ကရင့်တို့၏အမျိုးသားယဉ်ကျေးမှုဆိုင်ရာ ရိုးရာယဉ်ကျေးမှုများကိုလေ့လာမည်ဆိုလျှင် ဦးစွာ ပထမကရင့်ဖားစည်ကိုလေ့လာရမည်ဖြစ်သည်။
သို့မှသာ ကရင်လူမျိုးတို့နှင့် တစ်သားတည်းတည်ရှိခဲ့သော ကရင့်ဖားစည်သည်၊ ကရင်အမျိုးသားထုတစ်ရပ်လုံး အားအစဉ်ကိုယ်စားပြုနေမည့် တူရိယာပစ္စည်းဖြစ်သည်ဆိုခြင်းကို နှောင်းခေတ်ကရင်လူငယ်တိုင်း ခံယူကြ မည်သာဖြစ်ကြောင်းရေးသားလိုက်ရသည်။
နော်ဘွေဝါး ကိုးကား Category:မြန်မာ့တူရိယာများ Category:ကရင်ပြည်နယ် Category:မြန်မာ့ ဓလေ့ထုံးစံ။
ကျောက်မဲတောင်သည် စစ်ကိုင်းတိုင်းဒေသကြီး အထက်ပိုင်းရှိ အင်းတော်မှ ဗန်းမောက်မြို့ ကားလမ်းဘေးတွင် ရှိသော တောင်တစ်တောင်ဖြစ်သည်။
တည်ထားသော ဘုရားကြောင့် အနီးနား ဒေသတဝိုက် ထင်ရှားသည်။
The Hurt Locker ကို မာ့(ခ်) ဘိုး(လ်) Mark Boal က ဇာတ်ညွှန်းရေးသားပြီး အမျိုးသမီး ဒါရိုက်တာတဦးဖြစ်တဲ့ ကက်သရင်း ဘစ်ဂလို (Kathryn Bigelow) က ရိုက်ကူးထားတာပါ။
‘အိုင်အီးဒီ’ ဗုံးတွေကို ရှင်းလင်းဖို့ ဘဂ္ဂဒက်မြို့က လမ်းမပေါ်ကင်းလှည့်နေတဲ့ အမေရိကန် စစ်သားတွေအကြောင်း ရိုက်ပြထားတဲ့ ဇာတ်ကားတကား ဖြစ်ပါတယ်။
ဒီဇာတ်ကားဟာ သဘာဝကျပြီး ယုတ္တိရှိလှတဲ့အတွက် အလွန်ပင် ကြည့်ကောင်းတဲ့ ဇာတ်ကားကောင်း တကားဖြစ်ပါတယ်။
The Hurt Locker မှာ အဓိကဇတ်ကောင်တွေအဖြစ်၊ အမေရိကန် ဗုံးရှင်းလင်းရေး တပ်စုတစုမှ ထောက်လှမ်းရေး အရာရှိတဦး၊ အခင်းဖြစ်ပွားတဲ့နေရာမှာ လုံခြုံရေးတာဝန်ယူထားတဲ့ ရိုင်ဖယ်သေနတ်ကိုင် ကျွမ်းကျင်သူ စစ်သည်တဦး၊ ပြီးတဲ့နောက် အိုင်အီးဒီးဗုံးဆီ လမ်းလျှောက်သွားပြီး ဗုံးကိုပေါက်ကွဲနိုင်တဲ့ အခြေအနေ မရှိတော့အောင် ပြုလုပ်ရတဲ့ တပ်ကြပ်ကြီးတဦးတို့ ပါဝင်ပါတယ်။
ဇာတ်လမ်းအကျဉ်း ဇာတ်ကားအစကို အိုင်အီးဒီး ဗုံးတလုံး ဘဂ္ဂဒက်မြို့ရဲ့ လမ်းတလမ်းမှာ တွေ့ရကြောင်း သတင်းရရှိပုံနဲ့ ဖွင့်ထားပါတယ်။
ဗုံးရှင်းလင်းရေးတပ်စုရဲ့ တပ်ကြပ်ကြီးဟာ သူ့ရဲဘော်ရဲဘက်များကို စိတ်မပူဖို့မှာပြီး ဗုံးကာကွယ်ရေး ဝတ်စုံကို ဝတ်ဆင်ပါတယ်။
ပြီးနောက် ဗုံးရှိရာသို့ လျှောက်သွားပြီး ဗုံးကိုပေါက်ကွဲနိုင်ခြင်း မရှိတော့လေအောင် ဗုံးရဲ့ စနက်တန်ကို ဖြုတ်ပစ်လိုက်ပါတယ်။
သူဟာ သူ့ရဲဘော်တွေဆီ ပြန်လျှောက်အလာမှာတော့ လူတယောက် ဆယ်လူလာဖုန်း ကိုင်ထားတာကို တွေ့သွားတယ်။
တချိန်တည်းမှာပဲ သူလှည့်ကြည့်ပြီး ထွက်ပြေးပေမယ့် နောက်ကျသွားပါပြီ။
ဗုံးက ဝုန်းကနဲဆို ပေါက်ကွဲသွားပါတော့တယ်။
တပ်ကြပ်ကြီးလည်း ဗုံးထိပြီး တစစီဖြစ်သွားတယ်။
The Hurt Locker ဟာ စစချင်း မိနစ်ပိုင်းမှာပဲ ဇာတ်ကားရဲ့ ရည်ရွယ်ချက်နဲ့ နည်းဗျူဟာတွေကို ချပြလိုက်ပါတယ်။
ဇာတ်ကားရဲ့ အဖွင့်ပြကွက်တွေက ကြည့်တဲ့သူတွေကို ဆက်လက် ကြည့်ချင်စိတ်ကို အမိအရ ဖမ်းယူထားလိုက်ပါတယ်။
တပ်ကြပ်ကြီး ကျဆုံးပြီးတဲ့နောက် အသက်ရှင်ကျန်ရစ်တဲ့ ကျွမ်းကျင်သူ ‘အိုဝင်အယ်ဒရစ်ဂျ်’ နဲ့ တပ်ကြပ်ကြီး ‘ဂျေတီဆင်းဘွန်း’ တို့ဆီ တပ်ကြပ်ကြီး ‘ဝီလျံဂျိမ်း(စ်)’ (ဂျိမ်းစ်ရင်နာ) ထပ်မံရောက်ရှိပြီး အစားထိုးပါတယ်။
ဝီလျံဟာ ကျဆုံးသွားတဲ့ တပ်ကြပ်ကြီးလို ခေါင်းဆောင်ရည် ကျွမ်းကျင်မှုနဲ့ ရဲဘော်ရဲဘက်စိတ်ဓာတ်မရှိတဲ့ အာဖဂန်နစ္စတန် စစ်ပြန်တဦးဖြစ်ပါတယ်။
ဝီလျံဟာ စကားသိပ်မပြောတတ်ဘဲ သူ့အလုပ် သူလုပ်လေ့ရှိပါတယ်။
သူ့အလုပ်က ဘဂ္ဂဒက်မြို့ကြီးအတွင်း ဗုံးတွေမပေါက်ကွဲအောင် ဟန့်တားပေးဖို့ပါ။
သူဟာ ဗုံးရှင်းလင်းရာမှ အင်မတန် ကျွမ်းကျင်ပြီး အေးဆေးတည်ငြိမ်မှု ရှိသူပါ။
ဒါပေမဲ့ တခါတခါမှာ မိုက်ရူးရဲတော့ ဆန်တတ်ပါတယ်။
ဝီလျံဟာ ဗုံးထောင်ထားတဲ့ မော်တော်ကားကို တစစီဖြုတ်နေတဲ့အခါ၊ ဒါမှမဟုတ် ကောင်လေးတယောက်ရဲ့ ဝမ်းဗိုက်ကို ခွဲပြီးထည့်ထားတဲ့ အိုင်အီးဒီးဗုံးကို နှိုက်ယူတဲ့အခါ၊ ဒါမှမဟုတ် သဲကန္တရထဲမှာ ဗြိတိသျှ ကြေးစားစစ်သားတချို့နဲ့ ပူးပေါင်းတဲ့အခါ၊ သူ့လှုပ်ရှားမှုတွေဟာ အရမ်းစိတ်လှုပ်ရှားဖွယ်ကောင်းပြီး ကြည့်ကောင်းလှပါတယ်။
အရမ်းတော်တဲ့ အားကစားသမားတယောက် ဒါမှမဟုတ် စိတ္တဇလူသတ်ကောင်တဦးလို ယုံကြည်မှု၊ အသေးစိတ်ဂရုစိုက်မှု၊ ထက်မြက်မှုတွေဟာ သူ့မှာ တွေ့ရပါတယ်။
အဲဒါဟာ ကိုယ်ပတ်ဝန်းကျင်မှာ အပယ်ခံဖြစ်နေတဲ့ လူတယောက်ဟာ စစ်မြေပြင်မှာ အရမ်းထက်မြက်တဲ့ လူသတ်ယန္တရားတခု ဖြစ်သွားပုံမျိုးလိုပါပဲ။
ဇာတ်ညွှန်းဆရာ မာ့(ခ်) ဘိုး(လ်) Mark Boal နဲ့ ဒါရိုက်တာ ကက်သရင်းဘစ်ဂလို (Kathryn Bigelow) တို့ကတော့ အဲဒီလို ရည်ရွယ်ချက်ကိုမပြဘဲ ငြိမ်းချမ်းရေးထိန်းသိမ်းမှု စစ်ဆင်ရေးမျိုးမှာ စစ်တပ်က ဝီလျံဂျိမ်းစ်လို လူစားမျိုးလိုအပ်သလို ဝီလျံဂျိမ်းစ်ကလည်း စစ်တပ်ကို လိုအပ်တယ်ဆိုတာကို ပြထားပါတယ်။
ဝီလျံဂျိမ်းစ်အနေနဲ့လည်း ဒီလိုအလုပ်မျိုးဟာ အချိန်မရွေးသေနိုင်တဲ့ အလုပ်ဖြစ်ပေမယ့် ဒီလိုအလုပ်မျိုးကို စွန့်စားပြီး လုပ်ကိုင်ရတာကို ခုံမင်နှစ်သက်တာကို ပြထားပါတယ်။
ဝီလျံက ဗုံးတွေကိုရှာပြီး ပေါက်ကွဲမှု မရှိနိုင်တော့တဲ့ အခြေအနေဖြစ်သွားအောင် လုပ်ရာမှာ အင်မတန် ကျွမ်းကျင်ပါတယ်။
ဒါဟာ သူ့အလုပ်သက်သက်မဟုတ်ဘဲ၊ အသက်မွေးဝမ်းကျောင်းပညာလို ဖြစ်နေတာပါ။
နောက်ပြီး သူ့အဖို့ ပျော်စရာလည်း ကောင်းတယ်လို့ ယူဆထားတယ်။
သူ့ရဲဘော်တွေဟာ သူ့ဗုံးရှင်းနည်းတွေကို သဘောမကျပေမယ့် နောက်ပိုင်းမှာတော့ သူ့ကို တန်ဖိုးထား လေးစားလာကြတယ်။
The Hurt Locker ဟာ ငြီးငွေ့စရာ အခန်းတချို့ ပါသော်လည်း အီရတ်နိုင်ငံကို ကျူးကျော်သိမ်းပိုက်မှုမှာ ချက်ချင်းလက်ငင်းဆန်မှုကြောင့် အကြောင်းအရာတွေဟာ သစ်နေပါတယ်။
စိတ်ပျက်စရာ တင်းမာမှုနဲ့ အဆိပ်ဓာတ်ပါတဲ့ အနံ့အသက်တို့က ဇာက်ကားတလျှောက်လုံးမှာ အနီးကပ် ထိတွေ့ခံစားရစေခဲ့ပါတယ်။
အမှန်တော့ ဒါရိုက်တာ ကက်သရင်း ဘစ်ဂလို (Kathryn Bigelow) ဟာ မိန်းမဖြစ်နေတဲ့ ယောက်ျားဒါရိုက်တာ တယောက်ပါ။
သူမဟာ ဆန့်ကျင်ဘက်ရှိတဲ့ လူတွေရဲ့ ဆက်စပ်မှုတွေကို ရှာဖွေတင်ပြရတာကို အရသာရှိပုံရပါတယ်။
သူမရဲ့ ဆန်းသစ်တီထွင်မှုတွေနဲ့အတူ သဘာဝကျပြီး ယုတ္တိရှိလှတဲ့ တင်ပြချက်တွေကြောင့် ၂ဝ၁ဝ ခုနှစ် ၈၂ ကြိမ်မြောက် အော်စကာဆုပေးပွဲ၌ အကောင်းဆုံး ဇာတ်ကားဆုနဲ့ ဒါရိုက်တာဆု နှစ်ခု ဆွတ်ခူးလိုက်တဲ့ ဇာတ်ကားကောင်းတကားလို့ ဆိုချင်ပါတယ်။
လူမုဆိုးတို့၏ သားကောင် (Taken) သည် ၂၀၀၈ ခုနှစ်တွင် ထုတ်ဝေဖြန့်ချိသည့် ဒါရိုက်တာ ပီရဲ မိုရဲ (Pierre Morel) ၏ လက်ရာ သည်းထိပ်ရင်ဖို အက်ရှင် ဇာတ်ကား ဖြစ်သည်။
ဇာတ်လမ်းအကျဉ်း ဘရိုင်ယန် မေးလ်က စီအိုင်အေ အထူးယူနစ်တခုမှ အငြိမ်းစားယူထားသည့် စုံထောက်ဖြစ်သည်။
သူ၏ လုပ်ငန်းသဘောအရ မိသားစုအရေး လှည့်မကြည့်နိုင်သဖြင့် ဇနီးသည်နှင့် ကွာရှင်းပြတ်စဲထားသည်မှာ သမီးဖြစ်သူ ကလေးဘဝ ကတည်းကပင်။
လူမုဆိုးတို့၏ သားကောင်သမီးလေး ကင်၏ ၁၇ နှစ် ပြည့်မွေးနေ့ပွဲကို သွားသော်လည်း ဇနီးဟောင်း လီနိုက သူ့ကို နှစ်လိုဖွယ်မရှိ၊ ဘရိုင်ယန်က သူ့နာမည် လီနိုကို အဖျားဆွတ်၍ ခေါ်သည်ကိုပင် သူက မကြိုက်။
အဆိုတော်တယောက် ဖြစ်ချင်နေသည့် သမီးလေး၏ မွေးနေ့ပွဲတွင် ဘရိုင်ယန်က မွေးနေ့လက်ဆောင် ကာရာအိုကေ စက်တလုံး လက်ဆောင်ပေးသည်။
နာမည်ကျော် အဆိုတော် ရှီးယား၏ ဖျော်ဖြေပွဲတွင် သူမအတွက် လုံခြုံရေးယူပေးရင်း သူ့သမီးလည်း အဆိုတော် တယောက် ဖြစ်ချင်သည်ဟု ရှီးယားကို ပြောသည့်အခါ သူမက မချေမငံ ပြန်ပြောသည်။
ဖျော်ဖြေပွဲတွင် အသက် အန္တရာယ်နှင့် ကြုံတွေ့ရသည့် ရှီးယားကို ဘရိုင်ယန်က ကယ်တင်လိုက်သည့်အခါ ရှီးယားက ဘရိုင်ယန်၏ သမီး အဆိုတော် ဖြစ်နိုင်ရန် အကြံပေးမည်၊ ကူညီမည်ဟု ကျေးဇူးတုံ့ပြန်ခဲ့သည်။
သမီးလေးနှင့် အနေဝေးသည်မှာ ကြာပြီဖြစ်သော ဘရိုင်ယန်က သူမနှင့် နွေးထွေးသော ဆက်ဆံရေးကို ပြန်လည်တည်ဆောက်လိုသည်။
အဆိုတော် ဖြစ်နိုင်ရေးအတွက် လမ်းစပေါ်ပြီ ဖြစ်သော်လည်း ပြင်သစ်သို့ ခရီးထွက်ချင်နေသည့် သမီးလေးကို ပြောပြရန် အခွင့်မသာခဲ့ပေ။
ပထမတွင် ဘရိုင်ယန်က ခရီးမထွက်ရန် တားမြစ်သော်လည်း နောက်ပိုင်းတွင် လိုက်လျောခဲ့ရသည်။
(သမီးလေး ကင်က ဥရောပရှိ ပြတိုက်များကို သွားရောက်လည်ပတ်မည့် ခရီးစဉ်ဟု ဖခင်ကို လိမ်ညာပြောသော်လည်း သူငယ်ချင်းဖြစ်သူ အမန်ဒါနှင့်အတူ U2 အဖွဲ့ အပါအဝင် ရော့ခ် တေးဂီတပွဲများကို သွားရောက်ကြည့်ရှုရန်သာ ဖြစ်သည်။
) ကင်၏ ဥရောပ ခရီးစဉ်အတွင်း မိခင် လီနို၏ ခင်ပွန်းအသစ် လူကုံထံ စတူးဝဒ်က ငွေကြေး အကုန်အကျခံခဲ့ခြင်း ဖြစ်သည်။
ဘရိုင်ယန်က သမီးဖြစ်သူအား နိုင်ငံတကာသို့ ဆက်သွယ်နိုင်သည့် မိုဘိုင်းဖုန်းတလုံး ဝယ်ပေးပြီး သူ့အား ဆက်သွယ်မှု ပြုနိုင်ရန် စီစဉ်ခဲ့သည်။
ကင်နှင့် အမန်ဒါ တို့ လေဆိပ်မှ အထွက်တွင် သူ့ကိုယ်သူ ပီတာ ဟု နာမည်ပေးထားသည့် လူငယ်တယောက်က သူတို့ထံ လာရောက်၍ မိတ်ဆွေဖွဲ့သည်။
ထိုလူငယ်နှင့်အတူ မော်တော်ကား စပ်တူ ငှားမစီးသေးခင် ပီတာက ကင်တို့ကို ဘရိုင်ယန် ပေးလိုက်သော မိုဘိုင်းဖုန်းဖြင့် အမှတ်တရ ဓာတ်ပုံရိုက်ပေးလိုက်သေးသည်။
မော်တော်ကား အတူစပ်ငှားခဲ့သဖြင့် ကင်တို့ နေသည့် နေရာကို ပီတာ သိသွားသည်။
ပီတာက သူနှင့် ဆက်စပ်သော အဖွဲ့အစည်းတခုကို ကင်တို့ရှိသည့် နေရာကို ပြောပြလိုက်သည်။
လူမုဆိုးတို့၏ သားကောင်ပါရီရှိ ခေတ္တတည်းခိုရာ တိုက်ခန်းထဲတွင် ကင်နှင့် အမန်ဒါက ပီတာ ဖိတ်ကြားသော ညဘက် ပါတီအကြောင်း ပြောဆိုနေခိုက် ဘရိုင်ယန်၏ ပထမ ဖုန်းခေါ်ဆိုမှုကို ကင် သတိမထားမိလိုက်။
ဒုတိယအကြိမ် ဖုန်းလာသည့်အခါ ဖခင်နှင့် စကားပြောနေခိုက် အမန်ဒါအား ဖမ်းသွားသည်ကို တွေ့ရသည့်အခါ အခြေအနေကို ဖခင်အား ပြောပြရာ ဘရိုင်ယန်က အကြံဉာဏ်များ ပေးသော်လည်း သူမကို လူဆိုးများက ရှာတွေ့သွားသည်။
ကင်က ဖခင် ပြောသည့်အတိုင်း လူဆိုးများ၏ ပုံပန်းသဏ္ဌာန်ကို ပြန်လည်ပြောပြနိုင်ခဲ့သည်။
သမီးကို ပြန်တွေ့ခွင့်ရရေးမှာ ၉၆ နာရီ (၄ ရက်) အချိန်ရှိကြောင်း လူဆိုးတဦးက သူ့ကို ပြောသည်။
သမီး ပြန်ပေးဆွဲခံရသည်ကို ဇနီးဟောင်း လီနိုကို ပြောပြသည်။
ဇနီးဟောင်း လီနိုနှင့် သူ၏ ခင်ပွန်းအသစ် စတူးဝဒ်က ဘရိုင်ယန်အား အငြိုးထားသည့် လူဆိုးများက ကင်ကို လက်စားချေခြင်း ဖြစ်နိုင်သည်ဟူ၍ စွပ်စွဲပြောဆိုသည်။
သမီးလေး ကင် ပြောသော လူပုံသဏ္ဌာန်ကို စီအိုင်အေမှ သူငယ်ချင်းဖြစ်သူ ဆမ်ကို ဘရိုင်ယန်က ပြောပြသည်။
အကျိုးအကြောင်း စုံစမ်းကြည့်သည့်အခါ ပါရီသို့ ပြောင်းရွှေ့လာသည့် အယ်(လ်)ဘေးနီးယား လူမှောင်ခိုဂိုဏ်း ဖြစ်နေသည်။
ထိုဂိုဏ်းက မိန်းကလေးငယ်များကို ဖမ်းဆီး၍ ပြည့်တန်ဆာအဖြစ် အတင်းအကျပ် ရောင်းစားသည့် ဂိုဏ်းဖြစ်သည်။
ဘရိုင်ယန်သည် ပြင်သစ်နိုင်ငံ ပါရီမြို့သို့ လိုက်သွားပြီး ကင်နှင့် အမန်ဒါတို့ တည်းခိုခဲ့သော အခန်းသို့ ဝင်ကြည့်သည်။
သမီးလေးကို ပေးခဲ့သော မိုဘိုင်းဖုန်းမှာ တစစီ ပျက်စီးနေသည်။
ဖုန်းထဲရှိ မမ်မိုရီကဒ်ကိုယူ၍ စစ်ဆေးကြည့်ရာ ကင်နှင့် အမန်ဒါတို့ကို ပီတာ ရိုက်ပေးထားသော ဓာတ်ပုံကို တွေ့ရသည်။
ထိုဓာတ်ပုံကို ပုံကြီး ချဲ့ကြည့်ရာ နောက်ခံ အလင်းပြန်တခုပေါ်တွင် ပုံရိပ်ထင်နေသော ပီတာကို တွေ့ရသည်။
လေယာဉ်ကွင်းမှ အထွက်တွင် နောက်ထပ် အမျိုးသမီးငယ်တဦးအား ပစ်မှတ်ထားနေသော ပီတာကို တွေ့သည်။
ဘရိုင်ယန်က ပီတာကို လက်ရဖမ်းဆီးနိုင်သော်လည်း အဖော်ဖြစ်သူ နှောင့်ယှက်သဖြင့် လွတ်သွားခဲ့သည်။
ပီတာကို ဆက်လိုက်ပြန်ရာ မှီလုဆဲဆဲတွင် တံတားပေါ်မှ ခုန်ချပြီး ဆင်းပြေးသည်။
အမှိုက်တင် ကားတစီးက ဘရိုင်ယန်ကို အရှိန်ဖြင့် ဝင်တိုက်မိပြီးနောက် ပီတာနောက်သို့ ဆက်လိုက်ရန် လက်လျှော့ခဲ့ရသည်။
ပါရီတွင် ပြည်တွင်းလုံခြုံရေးဌာန ဒါရိုက်တာအဖြစ် တာဝန်ယူထားသော သူ့သူငယ်ချင်း ယန်းကလော့နှင့် တွေ့သည်။
ဘရိုင်ယန်က သမီးလေး ပြန်ပေးဆွဲခံရသည့်အတွက် ပါရီသို့ ရောက်လာကြောင်းနှင့် သဲလွန်စအဖြစ် ခြေရာခံလိုက်နိုင်သော ပီတာဖြင့် သေရှာပြီဟု ပြောသည်။
ယန်းကလော့ကလည်း သူ မကူညီနိုင်ကြောင်းနှင့် အယ်ဘေးနီးယန်းတို့နှင့် ပတ်သက်၍ စုံစမ်းချင်လျှင် Port de Clichy သို့ သွားလျှင် ရနိုင်ကြောင်း ပြောသည်။
Port De Clichy တွင် လမ်းမထက် ကျက်စားသည့် အပျော်မယ်တယောက်နှင့် အဆင်မပြေသည့်ပုံစံ ဖန်တီးကာ သူတို့ကို စောင့်ရှောက်နေသည့် အယ်ဘေးနီးယန်းတယောက် ရောက်လာသည့်အခါ သူ့ကိုယ်တွင် အသံဖမ်းစက် လျှို့ဝှက်တပ်ဆင်ပေးလိုက်သည်။
ထိုအသံဖမ်းစက်မှတဆင့် အယ်ဘေးနီးယန်းတို့ ပြောစကားကို စကားပြန် တယောက်က ဘာသာပြန်ပေးရာ ဆောက်လုပ်ရေး လုပ်ငန်းခွင်တခုတွင် ပျော်ပါးနိုင်သည့် အမျိုးသမီးလေးများကို ရနိုင်သည့်အကြောင်းကို စုံစမ်းမိသည်။
ထိုဆောက်လုပ်ရေးလုပ်ငန်း ဆိုက်တခုတွင် လျှို့ဝှက်ဖွင့်လှစ်ထားသော ဇိမ်ခန်းနေရာထဲ၌ ဖမ်းဆီးခံထားရသော အမျိုးသမီးများကို အကြောထဲ မူးယစ်ဆေးဝါး ထိုးသွင်းထားပြီး အခကြေးငွေ ယူထားသော အမျိုးသားများနှင့် ပျော်ပါးခိုင်းသည်။
ဘရိုင်ယန်လည်း ပျော်ပါးချင်သူတယောက် အသွင်ကိုယူ၍ ထိုအထဲသို့ လျှို့ဝှက်ဝင်ရောက်ပြီး သူ့သမီးကို ရှာကြည့်ရာ မတွေ့ရဘဲ သမီးလေး နောက်ဆုံး ဝတ်ဆင်သွားသည့် အင်္ကျီကိုသာ အခန်းတခု၌ တွေ့ရသည်။
သမီးလေး အကြောင်းကို စုံစမ်းရာ အစောင့်များက တွေ့ရှိသွားသဖြင့် သူ့သမီးအင်္ကျီနှင့်အတူ တွေ့ရသော ကောင်မလေးကိုပါ တပါတည်း ခေါ်ဆောင်လာခဲ့သည်။
သူ ထွက်အပြေးတွင် ဇိမ်ခန်းအစောင့်များက လိုက်လံပစ်ခတ်သော်လည်း သူ လွတ်မြောက်ခဲ့သည်။
နောက်တနေ့တွင် ပြင်သစ်ထောက်လှမ်းရေးမှ ယန်းကလော့က သူ့ကို ချိန်းဆိုကာ - ဘရိုင်ယန်ကြောင့် ယမန်နေ့ ညက လူ ၃ ဦး သေဆုံးကာ၊ ၇ ဦး ဒဏ်ရာရပြီး အဆောက်အအုံလည်း ပျက်စီးခဲ့မှုအတွက် သူ့ကို ဖမ်းဆီးရန် ပြင်ဆင်ခဲ့သည်။
သို့သော် ဘရိုင်ယန်က ပါးနပ်စွာ ရှောင်တိမ်းနိုင်ခဲ့သည်။
သူ ခေါ်လာသော ကောင်မလေးကို မူးယစ်ဆေးဝါး ပြေချိန်တွင် စစ်မေးချက်အရ ထိုအင်္ကျီမှာ သူ့ကို ကင်က ပေးဝတ်ခြင်းဖြစ်ကြောင်းနှင့် သူတို့နှစ်ဦးသည် အနီရောင် တံခါးနှင့် အိမ်ကြီးတွင် ဆုံတွေ့ခဲ့ကြောင်း ပြောပြသည်။
ကောင်းကင်ဘုံဟု ခေါ်သော အနီရောင်တံခါးနှင့် အိမ်ကြီးဆီ ဘရိုင်ယန် ရောက်သွားသည့်အခါ သူ၏ သမီးအား ပါရီမြို့သို့ ရောက်ခါစတွင် ဖမ်းဆီးခေါ်ဆောင်သွားသူများနှင့် တွေ့ဆုံရသည်။
အမျိုးသမီးများအား ဖမ်းဆီး၍ အတင်းအကျပ် ပြည့်တန်ဆာအဖြစ် စေခိုင်းခြင်းအပြင် လူကုန်ကူးသည့် အယ်ဘေးနီးယန်း မာကိုအား နှိပ်စက်၍ စစ်မေးပြီးသည့်အခါ သူ့သမီးကို အမျိုးသမီးများအား လေလံတင် ရောင်းချသည့် ပက်ထရစ် စိန့်ကလဲယားဆိုသူထံ ရောင်းချလိုက်ကြောင်း သိရသည်။
မာကိုတို့ရှိသော နေရာတွင် သွေးကြောထဲသို့ မူးယစ်ဆေးထိုးသွင်း၍ ဖမ်းဆီးထားသော အမျိုးသမီးများကို တွေ့လိုက်ရသည်။
သူ့သမီး၏ သူငယ်ချင်းဖြစ်သူ အမန်ဒါမှာ မူးယစ်ဆေး အလွန်အကျွံ ထိုးသွင်းခံရကာ သေဆုံးလျက်ရှိနေပြီဖြစ်သည်။
ပြင်သစ် ထောက်လှမ်းရေး ယန်းကလော့ဆီ ရောက်သွားသည့်အခါ ဘရိုင်ယန်ကို ပစ်သတ်ရန် ယန်းကလော့က စီစဉ်သည်။
ယန်းကလော့ သေနတ်မှ ကျည်ဆန်များကို ဘရိုင်ယန်က သိမ်းဆည်းလိုက်ပြီဖြစ်၍ ပစ်ခွင့်မသာခဲ့ပေ။
ယန်းကလော့၏ မိန်းမ လက်မောင်းကို သေနတ်နှင့် ပစ်ကာ မေးမြန်းရာမှ အပျိုစင် အမျိုးသမီးလေးများအား လေလံပစ်သည့် စိန့်ကလဲနှင့် တည်ရှိရာနေရာကို ဘရိုင်ယန်က သိလိုက်ရသည်။
အတားအဆီးများကို ကျော်ဖြတ်ပြီး ထိုနေရာသို့ ဘရိုင်ယန် ရောက်ရှိသွားသည့်အခါ လေလံပစ်သည့် အမျိုးသမီးများထဲတွင် သူ့သမီးကို တွေ့လိုက်ရသည်။
လေလံဆွဲနေသူတဦးကို သေနတ်ဖြင့် ထောက်၍ သူ့သမီးကို ဝယ်ခိုင်းပြီး ပြန်အထွက်တွင် စိန့်ကလဲတို့က သူ့ကို ဖမ်းမိသွားသည်။
စိန့်ကလဲက ဖမ်းဆီးခံထားရသည့် ဘရိုင်ယန်ကို သတ်ခိုင်းသော်လည်း နောက်ဆုံးတွင် ဓာတ်လှေကားထဲ၌ စိန့်ကလဲကို ပြန်သတ်နိုင်ခဲ့သည်။
စိန့်ကလဲကို မေးသည့်အခါ သူ့သမီးကို အာရပ် သူဌေးတယောက် ဝယ်သွားသည်ကို သိလိုက်ရပြန်သည်။
ထို့ကြောင့် သင်္ဘောဖြင့် ထွက်ခွာသွားသော အာရပ်သူဌေးနောက်သို့ လိုက်ရာ သူ၏ သက်တော်စောင့်များကို ဘရိုင်ယန်က နှိမ်နှင်းနိုင်ခဲ့သည်။
နောက်ဆုံးတွင် သူ့သမီးနှင့် ပြန်လည်ပေါင်းစီးနိုင်ပြီး သမီးဖြစ်သူ၏ အဆိုတော် ဖြစ်ချင်သည့် ဆန္ဒကို အကောင်အထည် ဖော်ပေးနိုင်ခဲ့သည်။
ဖာရင်ဟိုက် (飛輪海 - တရုတ်အသံထွက် ဖေးလွန်ဟိုင်) သည် ထိုင်ဝမ် ယောက်ျားလေး ဂီတအဖွဲ့ တစ်ဖွဲ့ဖြစ်ပြီး ၂၀၀၅ ခုနှစ်မှစကာ အာရှတလွှားတွင် နာမည်ကျော် လူကြိုက်များလာသည်။
အဖွဲ့ဝင်များမှာ Aaron Yan (炎亞綸 - ရန်ရာလွန်)၊ Wu Chun (吳尊 - ဝူကျွန်း)၊ Calvin Chen (辰亦儒 - ချန်ယိရူ) နှင့် Jiro Wang (汪東城 - ဝမ်းတုန်းချန်) တို့ ဖြစ်ကြသည်။
၎င်းအဖွဲ့သည် ကုမ္ပဏီတစ်ခုတည်းဖြစ်သည့် မိန်းကလေး ဂီတအဖွဲ့ S.H.E တို့နှင့်လည်း ရံဖန်ရံခါ ပူးတွဲ သီဆို၊ သရုပ်ဆောင်လေ့ရှိသည်။
အားမေး (A-mei; 阿妺) သည် ထိုင်ဝမ်မှ နာမည်ကျော် ဖူယူမာ (Puyuma) တိုင်းရင်းသားလူမျိုး ခေတ်ပေါ် တေးသံရှင်တစ်ဦးဖြစ်သည်။
သူမ၏ တရုတ်အမည်မှာ ကျန်းဟွေ့မေ့ (张惠妹) ဖြစ်ပြီး တိုင်းရင်းသား အမည်မှာ ဂူလီလိုင်း အာမစ် (Gulilai Amit) ဖြစ်သည်။
သူမသည်လည်း အမေရိကန် CNN သတင်းဌာနမှ တွေ့ဆုံမေးမြန်းခဲ့သည့် ပထမဦးဆုံးသော ထိုင်ဝမ် တေးသံရှင်ဖြစ်သလို တိုင်းမ် (TIME) မဂ္ဂဇင်း အာရှတလွှား ဖြန့်ချိသည့် အက်ဒရှင် (edition) နှင့် အေးရှားဝိ(ခ်စ်) (Asia Weeks) အပတ်စဉ် မဂ္ဂဇင်းတို့တွင် မျက်နှာဖုံးရှင်အဖြစ် ဖော်ပြခံရသူ ဖြစ်သည်။
张惠妹接受CNN专访 登上美《时代》杂志2006-05-23中国新闻网 အားမေးသည် ကမ္ဘာတလွှားရှိ တရုတ်အသိုင်းအဝိုင်းအကြား လူသိများ ကျော်ကြားကာ ထိုင်ဝမ်၊ တရုတ်၊ ဟောင်ကောင်၊ စင်ကာပူနှင့် မလေးရှားစသည့် တရုတ်စကားပြောသည့် ဒေသများမှ ဂီတထူးချွန်ဆုများကို ရရှိခဲ့ပြီးဖြစ်သည်။
၁၉၉၀ ပြည့်လွန်နှစ်များအကြား တရုတ်ခေတ်ပေါ်ဂီတလောကတွင် အပြောင်မြောက်ဆုံး အမျိုးသမီး တေးသံရှင်အဖြစ်၊ မျက်မှောက်ခေတ် လွှမ်းမိုးမှု အရှိဆုံး ပုဂ္ဂိုလ်တစ်ဦးအဖြစ် အသိအမှတ်ပြု ခံရသူဖြစ်သည်။
张惠妹出道十年上演“艺术人生”:不能放弃奋斗2007-08-22新京报သူမသည် ကမ္ဘာတစ်ဝန်းတွင် စံချိန်ပေါင်း 55 သန်း ရောင်းချခဲ့ရသည်။
အသက် ၄၉ နှစ်ရှိ Zhang Huimei သည် အမျိုးသား ၂ ဦး၏ ကျေးဇူးကြောင့် Mandarin ဘုရင်မ ဖြစ်လာခဲ့သည်။
蘋果日報 ကိုးကား။
Microblogging သည် Blogging ပုံစံတစ်ခုသာဖြစ်သည်။
Microblog မှာ ပုံမှန် Blog နှင့် မတူညီသည့် အချက်အလက်များရှိသည်။
၎င်းမှာ Microblog များသည် စာသားအနည်းငယ် (သို့) ပုံ (သို့) ဗွီဒီယို (သို့) လင့်ခ် အနည်းငယ် တို့နှင့်သာ ပြလေ့ရှိသည်။
Microblog များမှာ ပုံမှန်အားဖြင့် အလွန်ရိုးရှင်းသော "အခု လက်ရှိ မိမိဘာလုပ်နေတယ်" ဆိုသည့် Message က အစ စီးပွားရေး လုပ်ငန်းများ၊ ကုန်ပစ္စည်း အရောင်းမြှင့်တင်သည့် Message များအထိ ပါဝင်သည်။
ကွန်ပျူတာ ဂျာနယ် သည် မြန်မာနိုင်ငံရှိ လစဉ်ထုတ် နည်းပညာဂျာနယ် တစောင်ဖြစ်သည်။
၁၉၉၅ ခု၊ မတ်လတွင် စတင်ထုတ်ဝေသည်။
မြန်မာကွန်ပျူတာပညာရှင်များအသင်းဝင်တို့ ဝင်ရောက်ရေးသားလေ့ ရှိသည်။
ဆောင်းပါးများ၊ ပြည်တွင်း နည်းပညာသတင်းများ၊ ဆော့ဝဲအသုံးပြုနည်း သင်ခန်းစာများ၊ ကွန်ပျူတာနှင့် ဆက်စပ်ပစ္စည်းတို့၏ ဈေးကွက်အခြေအနေတို့ကို ဖော်ပြလေ့ရှိသည်။
thumb|နော်ဝေ နိုဘယ်အဖွဲ့အစည်းသည် နိုဘယ်ဆုရှင်များအား ရွေးချယ်ရေးနှင့် အော်စလိုမြို့ တွင် နှစ်စဉ် နိုဘယ်ဆုပေးပွဲ အခမ်းအနားကျင်းပရေးတွင် နိုဘယ်ဆု ကော်မတီအား အကူအညီပေးသည်။
နိုဘယ်ဆု ၅ ဆုအတွင်း ၁ ဆု အပါအဝင်ဖြစ်သည့် နိုဘယ် ငြိမ်းချမ်းရေးဆုကို နော်ဝေးနိုင်ငံ နိုဘယ်ဆု ကော်မတီအဖွဲ့မှ ‘ကမ္ဘာကြီးအတွက် ငြိမ်းချမ်းရေး ဆောင်ကြဉ်းပေးသူ၊ လက်နက်ကိုင် အဖွဲ့အစည်းများ လျော့နည်းရေး သို့မဟုတ် ပပျောက်ရေးအတွက် အကောင်းဆုံး ဆောင်ရွက်ပေးနိုင်သူ’ အား ချီးမြှင့်ပေးသည်။
အခြား နိုဘယ်ဆုများမှာ ဓာတုဗေဒ၊ ရူပဗေဒ၊ ဆေးပညာနှင့် စာပေတို့ ဖြစ်ကြသည်။
ဒေါ်အောင်ဆန်းစုကြည် အပါအဝင် ငြိမ်းချမ်းရေး နိုဘယ်ဆု ရရှိသူ အမျိုးသမီး ၁၂ ဦးရှိပြီဖြစ်ပြီး အခြား နိုဘယ်ဆုများထက် အမျိုးသမီးဦးရေပိုများသည်။
၂၀၁၀ ခုနှစ်အထိ ငြိမ်းချမ်းရေး နိုဘယ်ဆုကို လူပုဂ္ဂိုလ် ၉၈ ဦးနှင့် အဖွဲ့အစည်း ၂၀ ကို ချီးမြှင့်ခဲ့ပြီးဖြစ်သည်။
ကြားကာလအတွင်း နိုဘယ်ဆုမပေးသည်မှာလည်း ၁၉ ကြိမ်ရှိခဲ့ဖူးသည်။
) 75px မာလာလာ ယူဆပ်ဇိုင်ယာ ၂၀၁၅ link=https://en.wikipedia.org/wiki/File:Tunisian_National_Dialogue_Quartet_Visit_to_Vienna_March_2016_(25285867191).jpg|75x75px Tunisian National Dialogue Quartet "for its decisive contribution to the building of a pluralistic democracy in Tunisia in the wake of the Jasmine Revolution of 2011" ၂၀၁၆ 75px Juan Manuel Santos Colombia "for his resolute efforts to bring the country's more than 50-year-long civil war to an end." ၂၀၁၇ 75px International Campaign to Abolish Nuclear Weapons(founded 2007) Switzerland "for its work to draw attention to the catastrophic humanitarian consequences of any use of nuclear weapons and for its ground-breaking efforts to achieve a treaty-based prohibition of such weapons."၂၀၁၈ 75px Denis Mukwege(born 1955) Democratic Republic of the Congo "for their efforts to end the use of sexual violence as a weapon of war and armed conflict." 75px နာဒီယာ မူရတ် အီရတ် ၂၀၁၉ 75px အာဘေး အာမက် အီသီယိုးပီးယား ငြိမ်းချမ်းရေးနှင့် နိုင်ငံတကာ ပူးပေါင်းဆောင်ရွက်မှုများ ၂၀၂၀ 75pxကမ္ဘာ့စားနပ်ရိက္ခာအစီအစဉ် ကုလသမဂ္ဂ ငတ်မွတ်ခေါင်းပါးမှုကို တိုက်ဖျက်ရန် ကြိုးပမ်းမှုများနှင့် ပဋိပက္ခဒဏ်သင့် ဒေသများအား ပံ့ပိုးကူညီမှုများ ၂၀၂၁ 75px Maria Ressa(born 1963) ဖိလစ်ပိုင် "for their efforts to safeguard freedom of expression, which is a precondition for democracy and lasting peace." 75px Dmitry Muratov ရုရှား၂၀၂၂75pxAles Bialiatski Belarus"The Peace Prize laureates represent civil society in their home countries. They have for many years promoted the right to criticise power and protect the fundamental rights of citizens. They have made an outstanding effort to document war crimes, human right abuses and the abuse of power. Together they demonstrate the significance of civil society for peace and democracy." 75pxMemorial (founded 1989)ရုရှား 75pxCentre for Civil Liberties (founded 2007)ယူကရိန်း ၂၀၂၃ 75px နာဂက်စ်မိုဟာမက်ဒီ အီရန် အီရန်အမျိုးသမီးများအပေါ် ဖိနှိပ်ခြင်းအား တွန်းလှန်ခြင်း နှင့် လူ့အခွင့်အရေး မြှင့်တင်ခဲ့ခြင်း ၂၀၂၄ 75pxနီဟွန် ဟီဒန်ကျို အဖွဲ့ အဏုမြူလက်နက်ကင်းသောကမ္ဘာဖြစ်မြောက်ရေးအတွက် အားထုတ်မှုများအပြင်၊ ၎င်းတို့ကို နောင် ဘယ်သောအခါမှ မသုံးသင့်ကြောင်း သက်သေထွက်ဆိုချက်များမှတဆင့် သက်သေပြခဲ့ခြင်းတို့အတွက် ၂၀၂၅ 75pxမာရီယာ ကော်ရီနာ မာချာဒို ဗင်နီဇွဲလား ဗင်နီဇွဲလားပြည်သူတို့၏ ဒီမိုကရေစီအရေး မနားမနေကြိုးပမ်းမှု၊ အာဏာရှင်စနစ်မှ ဒီမိုကရေစီစနစ်သို့ ကူးပြောင်းရာတွင် မျှတပြီး အေးချမ်းသော အရွှေ့ကိုရရှိရန် အားထုတ်ခဲ့မှုများ ကိုးကား ပြင်ပလင့်ခ်များ Official website of the Norwegian Nobel Committee Category:ငြိမ်းချမ်းရေး နိုဘယ်ဆု။
အီကွေတာ အီကွေတာမျဉ်းသည် စိတ်ကူးဖြင့် ရေးဆွဲထားသည့် မျဉ်းတစ်ကြောင်းဖြစ်သည်။
အီကွေတာသည် ကမ္ဘာ့ဝင်ရိုးနှင့် ဒေါင်လိုက်ကျပြီး တောင်ကမ္ဘာခြမ်းနှင့် မြောက်ကမ္ဘာခြမ်းကို ပိုင်းခြားထားသည်။
အီကွေတာနှင့် နီးကပ်သည့် ဒေသရှိ ရာသီဥတုမှာ ပူအိုက်သည်။
အီကွေတာ၏စုစုပေါင်းအရှည်မှာ 24901 မိုင် သို့မဟုတ် 40015 ကီလိုမီတာဖြစ်သည်။
အကယ်၍ အီကွေတာမျဉ်းတစ်လျှောက် တစ်နာရီ မိုင် 50 နှုန်းဖြင့်ကားကို မရပ်မနားမောင်းပါက 21 ရက်ကြာမည်ဖြစ်သည်။
350px|thumb|မြောက်ယဉ်စွန်းတန်းအား ပြသထားသည့် ကမ္ဘာ့မြေပုံ မြောက်ယဉ်စွန်းတန်းသည် ကမ္ဘာမြေကြီး၏ မျက်နှာပြင်ပေါ်သို့ နေအလင်းတန်း တည့်တည့်မတ်မတ် ကျရောက်သည့် မြောက်ဖက်ဆုံး နေရာကို မှတ်သားထားသည့် လတ္တီတွဒ်မျဉ်း ဖြစ်သည်။
ဤအဖြစ်အပျက်သည် မြောက်ကမ္ဘာလုံးခြမ်း နေဘက်သို့ အဆုံးစွန် တိမ်းစောင်းသည့် နွေယဉ်စွန်းချိန်တွင် တစ်နှစ်တစ်ကြိမ် ဖြစ်ပွားသည်။
ကမ္ဘာ့မြေပုံပေါ်တွင် အဓိက သတ်မှတ်ထားသည့် လတ္တီတွဒ်မျဉ်းကြောင်း ၅ ကြောင်းအနက် တစ်ကြောင်း အပါအဝင်ဖြစ်သည်။
မြောက်ယဉ်စွန်းတန်းသည် ၀° (သုညဒီဂရီ) အဖြစ် သတ်မှတ်ထားသည့် အီကွေတာမျဉ်း၏ မြောက်ဖက် ၂၃° ၂၆′ ၁၆″ တွင် တည်ရှိသည်။
ဝန်ရိုးစွန်းမှာ ၉၀° ဖြစ်သည်။
တောင်ကမ္ဘာလုံးခြမ်းတွင် အလားတူ အကွာအဝေး၌ တောင်ယဉ်စွန်းတန်း တည်ရှိသည်။
မြန်မာနိုင်ငံ၌ မြောက်ယဉ်စွန်းတန်းသည် ချင်းပြည်နယ်၊ စစ်ကိုင်းတိုင်း၊ မန္တလေးတိုင်းနှင့် ရှမ်းပြည်နယ်တို့ကို ဖြတ်သန်းသွားသည်။
တောင်ယဉ်စွန်းတန်းမျဉ်းကို ပြသထားသည့် ကမ္ဘာ့မြေပုံ။
ချီလီနိုင်ငံ Antofagasta မြို့ မြောက်ဖက်ရှိ တောင်ယဉ်စွန်းတန်း ဖြတ်သန်းရာ အထိမ်းအမှတ်။
ဘရာဇီးနိုင်ငံ၊ မရင်းဂါးမြို့ရှိ တောင်ယဉ်စွန်းတန်း အမှတ်အသား thumb|အာဂျင်တီးနားနိုင်ငံ၊ ဂျူဂျေးပြည်နယ် တောင်ယဉ်စွန်းတန်းပေါ်ရှိ နေနာရီ တောင်ယဉ်စွန်းတန်းသည် မွန်းတည့်ချိန် ဦးခေါင်းအထက် တည့်တည့်တွင် နေတည်ရှိသည့် တောင်ဖက်ဆုံး လတ္တီတွဒ်မျဉ်း ဖြစ်သည်။
ဤအဖြစ်အပျက်သည် တောင်ကမ္ဘာလုံးခြမ်း နေဘက်သို့ အဆုံးစွန် တိမ်းစောင်းသည့် ဆောင်းယဉ်စွန်းချိန်တွင် ဖြစ်ပွားသည်။
အလားတူ မြောက်ကမ္ဘာလုံးခြမ်းဖက်တွင် မြောက်ယဉ်စွန်းတန်း တည်ရှိသည်။
၂၀၁၄ ခုနှစ်အတွက် တောင်ယဉ်စွန်းတန်းသည် အီကွေတာ၏ တောင်ဖက် ၂၃° ၂၆′ ၁၄.၄၄၀″ တွင်တည်ရှိသည်။
တောင်ယဉ်စွန်းတန်းသည် မြောက်ဖက်သို့ တစ်နှစ်လျှင် ၁၅ မီတာခန့် တဖြည်းဖြည့် ရွေ့လျားနေသည်။
ရာသီဥတုနှင့် ပတ်ဝန်းကျင် တောင်ယဉ်စွန်းတန်းသည် တောင်ဖက် တောင်သမပိုင်းဇုန်နှင့် မြောက်ဖက် အပူပိုင်းဇုန်များကို ပိုင်းခြားထားသည့် မျဉ်းတစ်ခုဖြစ်သည်။
တောင်ယဉ်စွန်းတန်းတစ်လျောက် ဒေသအများစုမှာ မိုးခေါင်ခြောက်သွေ့ပြီး မိုးနည်းသောဒေသများဖြစ်သည်။
ဩစတြေးလျရှိ အပူပိုင်းဒေသအများစု၏ မိုးရေချိန်မှာ ကမ္ဘာပေါ်ရှိ အများဆုံးပြောင်းလဲနေသည့် မိုးရေချိန်များထဲတွင် ပါဝင်သည်။
Geographical Patterning of Interannual Rainfall Variability in the Tropics and Near Tropics တစ်နှစ်ပတ်လုံး မိုးခေါင်သောကြောင့် စွတ်စိုသည့်ဒေသများတွင်ပင် လယ်ယာစိုက်ပျိုး၍မရနိုင်ပေ။
မိုးရေချိန်ကောင်းသော အာဖရိကတောင်ပိုင်းတွင် စိုက်ပျိုးဖြစ်ထွန်းသော်လည်း မြေဩဇာအသုံးပြုထားပင်ငြား အထွက်နှုန်းနည်းပါးသည်။
တောင်အမေရိကတွင် မြေလွှာသည် ဩစတြေးလျနှင့် အာဖရိကတောင်ပိုင်းကဲ့သို့ သက်တမ်းရင့်သည်။
သို့သော် ဘူမိဗေဒအရ သက်တမ်းနုသည့် အန်းဒီးတောင်တန်းသည် အပူလျော့ပိုင်း ဆန့်ကျင်ဆိုင်ကလုံးဒေသ၏ အနောက်ဖက်တွင် ရှိသည့်အတွက် အတ္တလန္တိတ်သမုဒ္ဒရာဖက်မှ ပူနွေးစွတ်စိုသော လေရရှိသည်။
အကျိုးဆက်အားဖြင့် အပူပိုင်းဒေသနှင့်နီးသော ဘရာဇီးနိုင်ငံ၏ ဒေသများမှာ စိုက်ပျိုးရေးအတွက် အရေးပါသော ဒေသများဖြစ်ကြကာ ကော်ဖီစသော ကောက်ပဲသီးနှံများ ကောင်းစွာ ဖြစ်ထွန်းသည်။
အန်းဒီးတောင်တန်း၏ အနောက်ဖက်တွင်မူ ဟမ်းဘော့ရေစီးကြောင်းကြောင့် အလွန်အမင်းမိုးခေါင်သော ဒေသဖြစ်ကာ ကမ္ဘာ့အခြောက်သွေ့ဆုံးစာရင်းဝင် ကန္တာရကို ဖြစ်ပေါ်စေသည်။
ပတ်ပတ်လည်ကမ္ဘာ့ဒေသများ ပရိုင်းမီရီဒီယန်မှ စ၍ အရှေ့ဖက်သို့ တောင်ယဉ်စွန်းတန်း ဖြတ်သန်းသွားသော ဒေသများ {| class="wikitable plainrowheaders" ! scope="col" | ကိုဩဒိနိတ် ! scope="col" | နိုင်ငံ၊ နယ်မြေနှင့် သမုဒ္ဒရာ ! scope="col" | မှတ်စု |- | style="background:#b0e0e6;" | ! scope="row" style="background:#b0e0e6;" | အတ္တလန္တိတ်သမုဒ္ဒရာ | style="background:#b0e0e6;" | |- | ! scope="row" | 20px နမီးဘီးယား | အီရွန်ဂို၊ ခိုးမက်စ်၊ ဟာဒက်၊ ခိုးမက်စ်(နောက်တစ်ဖန်) နှင့် အိုမာဟီးကီး တိုင်းဒေသကြီးများ |- | ! scope="row" | 20px ဘော့ဆွာနာ | ဂယ်လာဂဒီခရိုင်၊ ကွမ်းနမ့်ခရိုင်နှင့် ဗဟိုခရိုင်များ |- | ! scope="row" | 20px တောင်အာဖရိက | လင်ပိုပိုပြည်နယ် |-valign="top" | ! scope="row" | 20px မိုဇမ်ဘစ် | ဂါဇာပြည်နယ်နှင့် အင်ဟမ်ဘိန်းပြည်နယ်များ |- | style="background:#b0e0e6;" | ! scope="row" style="background:#b0e0e6;" | အိန္ဒိယသမုဒ္ဒရာ | style="background:#b0e0e6;" | မိုဇမ်ဘစ်ရေလက်ကြား |-valign="top" | ! scope="row" | 20px မဒါဂတ်စကား | တိုလိုင်ရာပြည်နယ်နှင့် ဖီရန်နာအန်တိုစ့်ပြည်နယ်များ |- | style="background:#b0e0e6;" | ! scope="row" style="background:#b0e0e6;" | အိန္ဒိယသမုဒ္ဒရာ | style="background:#b0e0e6;" | |-valign="top" | ! scope="row" | 20px ဩစတြေးလျ | အနောက်ဩစတြေးလျ၊ မြောက်ဩစတြေးလျနှင့် ကွင်းစလန်ပြည်နယ် |-valign="top" | style="background:#b0e0e6;" | ! scope="row" style="background:#b0e0e6;" | သန္တာပင်လယ် | style="background:#b0e0e6;" | ၏ သန္တာပင်လယ်ကျွန်းစုရှိ ကာတိုကျောက်တန်း၏ တောင်ဖက်မှ ဖြတ်သန်းသွားသည်။
|-valign="top" | style="background:#b0e0e6;" | ! scope="row" style="background:#b0e0e6;" | ပစိဖိတ်သမုဒ္ဒရာ | style="background:#b0e0e6;" | မီနားဗား ကျောက်တန်းများ(20px တုံဂါ) ၏ မြောက်ဖက်နားနှင့် တူဘိုင်ကျွန်းစု (20px ပြင်သစ်ပိုလီနီးရှား)၏ တောင်ဖက်နားမှ ဖြတ်သွားသည်။
|- | ! scope="row" | 20px ချီလီ | အန်တိုဖာဂစ်စတာ တိုင်းဒေသကြီး |-valign="top" | ! scope="row" | 20px အာဂျင်တီးနား | ဂျူဂျေးပြည်နယ်၊ ဆော့တာပြည်နယ်၊ ဂျူဂျေးပြည်နယ်(နောက်တစ်ဖန်)၊ ဆော့တာပြည်နယ်(နောက်တစ်ဖန်) နှင့် ဖော်မိုးဆားပြည်နယ်များ |-valign="top" | ! scope="row" | 20px ပါရာဂွေး | ဘုတ်ရွန်ပိုင်နက်၊ ပရက်ဆီဒန့်တီဟေးစ်ပိုင်နက်၊ ကွန်စက်စွန်ပိုင်နက်၊ ဆန်ပီရိုပိုင်နက်နှင့် အမန်ဘေးပိုင်နက်များ |-valign="top" | ! scope="row" | 20px ဘရာဇီး | မော်တူဂရော်ဆူဒူဆူး၊ ပါရန်နာနှင့် ဆောင်ပေါ်လို ပြည်နယ်များ |-valign="top" | style="background:#b0e0e6;" | ! scope="row" style="background:#b0e0e6;" | အတ္တလန္တိတ်သမုဒ္ဒရာ | style="background:#b0e0e6;" | |- |} တောင်ယဉ်စွန်းတန်းတစ်လျောက် တည်ရှိသော နေရာများ အောက်ပါဒေသများမှာ တောင်ယဉ်စွန်းတန်းအနီး သို့မဟုတ် တောင်ယဉ်စွန်းတန်းဖြတ်သန်းသွားသည့် ဒေသများဖြစ်သည်။